(Chrismon) Benedictus*, sanctę universalis Ecclesię pręsul, Brunoni* Linguonum presuli, salutem cum apostolica benedictione. Monasterii martyris Benigni quo Vuillelmum in sancto proposito studiosum monachum abbatem a te didicimus ordinatum privilegia predecessorum meorum, precepta etiam filiorum nostrorum regum Francię, a te et ipso abbate mihi transmissa, relegi atque, ut tua poscebat bonitas, corroboranda statui. Quecumque igitur de burgo, claustro, cymeterio, potestatibus appendiciisque omnibus que juris predicti sancti noscuntur, ipsi sanxerunt et que antecessores tui suis decretis censuerunt, hec Dei beatique Petri apostoli et nostra auctoritate privilegii nostri littere confirmandum decreverunt. Horum si quis contrarius transgressor extiterit, anathematis mucrone se a nobis multatum pro certo noverit. Valete. Data pridie kalendas decembris, per manus Petri* sanctę apostolicę sedis biblitheocarii, indictione Xa.